લંડનઃ આઇપીએલને વિશ્વક્રિકેટમાં લાવીને હોબાળો મચાવી દેનારા લલિત મોદી હવે એક વધુ ધડાકો કરવા જઈ રહ્યા છે. જે અંદાજમાં લલિત મોદી વિદેશમાં રહીને રાજસ્થાન ક્રિકેટ એસો.ના અધ્યક્ષ બન્યા હતા એવી જ રીતે હવે તેઓ લંડનમાં બેઠાં બેઠાં રાજસ્થાન પ્રીમિયર લીગ એટલે કે આરપીએલ યોજવા જઈ રહ્યા છે. બે મહિના પહેલાં દુબઈમાં લલિત મોદીએ આરસીએના સચિવ સોમેન્દ્ર તિવારી સાથે બેઠક કરીને આરપીએલની બ્લૂ પ્રિન્ટ તૈયાર કરી લીધી હતી, જેને હવે અમલમાં મૂકવાની તૈયારીઓ થઈ રહી છે.